在浪漫中行走，跟着诗词去旅行诗人的笔下，风光无限。西湖是“欲把西湖比西子，淡妆浓抹总相宜”；泰山是“会当凌绝顶，一览众山小”；赤壁是“乱石穿空，惊涛拍岸，卷起千堆雪”；扬州是“青山隐隐水迢迢，秋尽江南草未凋”……
嵩山
归嵩山作
唐 王维
清川带长薄，车马去闲闲。
流水如有意，暮禽相与还。
荒城临古渡，落日满秋山。
迢递嵩高下，归来且闭关。
三峡
上三峡
唐 李白
巫
山夹青天，巴水流若兹。
巴水忽可尽，青天无到时。
三朝上黄牛，三暮行太迟。
三朝又三暮，不觉鬓成丝。
西湖
钱塘湖春行
唐 白居易
孤山寺北贾亭西，水面初平云脚低。
几处早莺争暖树，谁家新燕啄春泥。
乱花渐欲迷人眼，浅草才能没马蹄。
最爱湖东行不足，绿杨阴里白沙堤。
庐山
望庐山瀑布
唐 李白
日照香炉生紫烟，遥看瀑布挂前川。
飞流直下三千尺，疑是银河落九天。
泰山
望岳
唐 杜甫
岱宗夫如何？齐鲁青未了。
造化钟神秀，阴阳割昏晓。
荡胸生曾云，决眦入归鸟。
会当凌绝顶，一览众山小。
扬州二十四桥
寄扬州韩绰判官
唐 杜牧
青山隐隐水迢迢，秋尽江南草木凋。
二十四桥明月夜，玉人何处教吹箫。
峨眉山
峨眉山月歌
唐 李白
峨眉山月半轮秋，影入平羌